CELEX: 52004PC0615
Language: mt
Date: 2004-09-28
Title: Proposta għal deċiżjoni tal-Kunsill dwar il-posizzjoni li għandha tieħu l-Komunità fil-Kunsill ta’ Assoċjazzjoni stabbilit bil-Ftehim bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, dwar it-titjib ta’ l-arranġamenti kummerċjali għall-prodotti agrikoli pproċessati previsti fil-Protokoll 3 tal-Ftehim Ewropew bejn il-Komunità Ewropea u r-Rumanija

Avis juridique important

|

52004PC0615

Proposta għal deċiżjoni tal-Kunsill dwar il-posizzjoni li għandha tieħu l-Komunità fil-Kunsill ta’ Assoċjazzjoni stabbilit bil-Ftehim bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, dwar it-titjib ta’ l-arranġamenti kummerċjali għall-prodotti agrikoli pproċessati previsti fil-Protokoll 3 tal-Ftehim Ewropew bejn il-Komunità Ewropea u r-Rumanija  /* KUMM/2004/0615 finali - ACC 2004/0210 */  

Brussel 28.09.2004KUMM(2004) 615 finali2004/0210 (ACC)Proposta għalDEĊIŻJONI TAL-KUNSILLdwar il-posizzjoni li għandha tieħu l-Komunità fil-Kunsill ta' Assoċjazzjoni stabbilit bil-Ftehim bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, dwar it-titjib ta' l-arranġamenti kummerċjali għall-prodotti agrikoli pproċessati previsti fil-Protokoll 3 tal-Ftehim Ewropew bejn il-Komunità Ewropea u r-Rumanija(preżentata mill-Kummissjoni)MEMORANDUM TA' SPJEGAZZJONISkond il-provvedimenti ta' l-Artikolu 20 tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra approvati bid-Deċiżjoni tal-Kunsill u tal-Kummissjoni (94/907/KEFA, KE, Euratom) tad-19 ta' Diċembru 1994[1], Il-Protokoll 3 jistipula l-arranġamenti kummerċjali għall-prodotti agrikoli pproċessati li huma mniżżlin fih. Il-Protokoll 3 kien emendat bil-Protokoll li jadatta l-aspetti kummerċjali tal-Ftehim Ewropew[2].F'Ottubru tas-sena 2002, direttivi tal-Kunsill awtoriżżaw lill-Kummissjoni biex tibda n-negozjati mar-Rumanija, bil-għan li jitjiebu l-arranġament kummerċjali għall-prodotti agrikoli pproċessati, bi preparazzjoni għall-adeżjoni.Fit-18 ta' Mejju tas-sena 2004, iż-żewġ partijiet qablu dwar abbozz għal ftehim, li jipprevedi l-liberalizzazzjoni sħiħa tal-kummerċ, kwoti mingħajr dazju jew tnaqqis tad-dazji fuq l-importazzjoni. Għal uħud mill-importazzjonijiet li huma barra l-kwoti, id-disposizzjonijiet kummerċjali preżenti kif stabbiliti fil-Protokoll 3 preżenti se jkomplu japplikaw.Il-Prodotti Agrikoli Ipproċessati, li mhux koperti mill-Anness 1 tat-Trattat m'humiex eliġibbli għar-rifużjonijiet fuq l-esportazzjoni skond ir-Regolament tal-Kummissjoni (KE) Nru 1520/2000 tat-13 ta' Lulju 2000 li jistabbilixxi regoli komuni ddettaljati għall-applikazzjoni tas-sistema għall-għoti ta' rifużjonijiet fuq l-esportazzjoni għal ċerti prodotti agrikoli esportati fil-forma ta' oġġetti, li ma jaqgħux ġewwa l-Anness 1 tat-Trattat, u l-kriterji biex ikun stabbilit l-ammont ta' dawk ir-rifużjonijiet[3].Il-Kunsill ta' Assoċjazzjoni jista' jiddeċiedi li jestendi l-lista ta' PAPs skond il-Protokoll 3, l-emendi tad-dazji u ż-żieda jew it-tneħħija tal-kwoti tat-tariffi.Għalhekk, il-Kunsill huwa mistieden biex jadotta l-proposta għal Deċiżjoni tal-Kunsill dwar il-posizzjoni li għandha tieħu l-Komunità fil-Kunsill ta' Assoċjazzjoni bil-għan li jkunu implimentati r-riżultati tan-negozjati li għandhom iwasslu għat-titjib ta' ċerti arranġamenti kummerċjali skond il-Protokoll 3.2004/0210 (ACC)Proposta għalDEĊIŻJONI TAL-KUNSILLdwar il-posizzjoni li għandha tieħu l-Komunità fil-Kunsill ta' Assoċjazzjoni stabbilit bil-Ftehim bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, dwar it-titjib ta' l-arranġamenti kummerċjali għall-prodotti agrikoli pproċessati previsti fil-Protokoll 3 tal-Ftehim Ewropew bejn il-Komunità Ewropea u r-RumanijaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien mat-tieni subparagrafu ta' l-Artikolu 300(2) tiegħu,Wara li kkunsidra l-proposta tal-Kummissjoni,[4]Billi:(1) Il-Ftehim Ewropew[5] jistabbilixxi assoċjazzjoni bejn il-Komunitjiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra. Il-Protokoll 3 tiegħu jistabbilixxi l-arranġamenti kummerċjali għall-prodotti agrikoli pproċessati.(2) Titjib kummerċjali ġdid kien innegozjat reċentement bil-għan li tittejjeb il-konverġenza ekonomika bi preparazzjoni għall-adeżjoni u jkunu stipulati konċessjonijiet fil-forma jew ta' liberalizzazzjoni sħiħa tal-kummerċ għal ċerti prodotti agrikoli pproċessati, jew it-tnaqqis ta' dazji jew kwoti tat-tariffi. Għal ċerti importazzjonijiet barra l-kwoti id-disposizzjonijiet preżenti jkomplu japplikaw.(3) Skond il-Protokoll 3, il-Kunsill ta' Assoċjazzjoni jieħu d-deċiżjoni dwar kull emenda tad-dazji msemmijin fl-Annessi ta' dan il-Ftehim u dwar iż-żieda jew it-tneħħija tal-kwoti tat-tariffi.(4) Il-Kunsill ta' Assoċjazzjoni jiddeċiedi ukoll li d-dazji applikati jistgħu jitnaqqsu bħala risposta għat-tnaqqis li jirriżulta minn konċessjonijiet reċiproki dwar il-prodotti agrikoli pproċessati.(5) Ir-Regolament tal-Kummissjoni Nru 2271/2003[6] fetaħ għas-sena 2004 kwoti tat-tariffi fuq l-importazzjoni ġewwa l-Komunità ta' ċerti oġġetti li joriġinaw fir-Rumanija. Il-kwantitajiet għall-kwoti tat-tariffi bl-Ordni Nru 09.5435, Ordni Nru 09.5437 u Ordni Nru 09.5443 biss għandhom ikomplu japplikaw għas-sena 2004.(6) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità[7] jistabbilixxi l-proċeduri għall-amministrazzjoni tal-kwoti tat-tariffi li għandhom jintużaw f'ordni kronoloġika skond id-data tad-dikjarazzjoni doganali tagħhom. Dawn il-proċeduri għandhom japplikaw għal importazzjonijiet li jaqgħu ġewwa d-Deċiżjoni tal-Kunsill ta' Assoċjazzjoni dwar it-tariffi.IDDEĊIEDA KIF ĠEJ:Artikolu 1Il-posizzjoni li għandha tieħu l-Komunità fil-Kunsill ta' Assoċjazzjoni stabbilit bil-Ftehim ta' Assoċjazzjoni dwar il-kummerċ bilaterali ta' prodotti agrikoli pproċessati, għandha tkun ibbażata fuq abbozz ta' Deċiżjoni tal-Kunsill ta' Assoċjazzjoni mehmuż bħala Anness ma' din id-Deċiżjoni.Artikolu 2Il-kwantitajiet għall-kwoti tat-tariffi skond l-Ordni Nru 09.5435 u l-Ordni Nru 09.5437 u l-Ordni Nru 09.5443 miftuħa skond ir-Regolament (KE) Nru. 2271/2003, u mqiegħda f'ċirkolazzjoni libera mill-1 ta' Jannar sa [... 2004], għandhom ikunu kompletament mgħaddin kontra l-kwantitajiet previsti fil-kwoti tat-tariffi korrispondenti stipulati fl-Appendiċi III tad-Deċiżjoni tal-Kunsill ta' Assoċjazzjoni.Artikolu 3Il-kwoti tat-tariffi stipulati fl-Appendiċi III tad-Deċiżjoni tal-Kunsill ta' Assoċjazzjoni għandhom ikunu amministrati mill-Kummissjoni skond l-Artikoli 308a, 308b u 308ċ tar-Regolament (KEE) Nru 2454/93.Magħmul fi Brussel, [...]Għall-KunsillIl-PresidentANNESSAbbozzDEĊIŻJONI TAL-KUNSILL TA' ASSOĊJAZZJONI KE-Rumanija Nru... /2004dwar it-titjib ta' l-arranġamenti kummerċjali għall-prodotti agrikoli pproċessati previsti fil-Protokoll 3 tal-Ftehim EwropewIL-KUNSILL TA' ASSOĊJAZZJONI,Wara li kkunsidra l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, u partikolarment l-Artikolu 1(2) tal-Protokoll 3 tiegħu,Billi:(1) Il-Protokoll 3 jistipula l-arranġamenti kummerċjali għall-prodotti agrikoli pproċessati bejn il-Komunità u r-Rumanija. Il-Protokoll 3 kien emendat l-aħħar bil-Protokoll li jadatta l-aspetti kummerċjali tal-Ftehim Ewropew[8].(2) Titjib kummerċjali ġdid kien innegozjat reċentement bil-għan li tittejjeb il-konverġenza ekonomika bi preparazzjoni għall-adeżjoni u jkunu stipulati konċessjonijiet fil-forma ta' liberalizzazzjoni sħiħa tal-kummerċ għal ċerti prodotti agrikoli pproċessati, u t-tnaqqis ta' dazji jew kwoti tat-tariffi għal oħrajn.(3) Fit-tieni inċiż ta' l-Artikolu 1 (2) tal-Protokoll 3 il-Kunsill ta' Assoċjazzjoni jiddeċiedi li d-dazji applikati jistgħu jtnaqqsu bħala risposta għat-tnaqqis li jirriżulta mill-konċessjonijiet reċiproki dwar prodotti agrikoli pproċessati.(4) Għal ċerti prodotti agrikoli pproċessati li jaqgħu ġewwa l-Protokoll 3 iżda li m'humiex imsemmija f'din id-Deċiżjoni jew li għalihom il-kwoti li nfetħu kienu eżawriti id-disposizzjonijiet preżenti dwar il-kummerċ stipulati fil-Protokoll 3 għandhom ikomplu japplikaw.(5) Għall-prodotti agrikoli pproċessati li mhux koperti mill-Anness I tat-Trattat m'għandhomx jingħataw rifużjonijiet fuq l-esportazzjoni skond ir-Regolament tal-Kummissjoni (KE) Nru 1520/2000 tat-13 ta' Lulju 2000 li jistabbilixxi regoli ddettalljati komuni għall-applikazzjoni tas-sistema ta' l-għoti ta' rifużjonijiet fuq l-esportazzjoni għal ċerti prodotti agrikoli esportati fil-forma ta' oġġetti li ma jaqgħux ġewwa l-Anness I tat-Trattat, u l-kriterji biex ikun stabbilit l-ammont ta' dawn ir-rifużjonijiet[9].(6) Għal oġġetti li joriġinaw fir-Rumanija u li huma esportati lejn il-Komunità m'għandhomx jingħataw rifużjonijiet fuq l-esportazzjoni.(7) Il-kwoti ta' kull sena previsti fl-Appendiċi III u l-Appendiċi IV ta' din id-Deċiżjoni għandhom jinfetħu skond il-kondizzjonijiet speċifikati f'dawn l-Appendiċi.IDDEĊIEDA KIF ĠEJ:Artikolu 1Mill- [ ... 2004], id-dazji doganali stipulati fl-Appendiċi I huma applikabbli għall-importazzjoni ġewwa l-Komunità ta' oġġetti li joriġinaw fir-Rumanija u li huma mniżżlin f'dak l-Appendiċi.Mill- [ ... 2004], id-dazji doganali stipulati fl-Appendiċi II huma applikabbli għall-importazzjoni ġewwa r-Rumanija ta' oġġetti li joriġinaw fil-Komunità u li huma mniżżlin f'dak l-Appendiċi.Artikolu 2Prodotti agrikoli pproċessati li m'humiex imniżżlin fl-Anness I tat-Trattat li joriġinaw fil-Komunità u li huma esportati lejn ir-Rumanija m'humiex eliġibbli għar-rifużjonijiet fuq l-esportazzjoni li jingħataw skond ir-Regolament tal-Kunsill (KE) Nru 1520/2000.Prodotti agrikoli pproċessati li m'humiex imniżżlin fl-Anness I tat-Trattat li joriġinaw fir-Rumanija u li huma esportati lejn il-Komunità m'humiex eliġibbli għar-rifużjonijiet fuq l-esportazzjoni ġewwa r-Rumanija.Artikolu 3Il-kwoti tat-tariffi msemmija fl-Appendiċi III u fl-Appendiċi IV għandhom ikunu miftuħin mill- [... sal-31 ta' Diċembru 2004] u s-snin ta' wara skond il-kondizzjonijiet stipulati fihom.Il-kwantitajiet ta' oġġetti suġġetti għall-kwoti tat-tariffi miftuħin skond ir-Regolament tal-Kummissjoni (KE) Nru 2271/2003 skond l-Ordni Nru 09.5435 u l-Ordni Nru 09.5437 u l-Ordni Nru 09.5443, u mqiegħdin f'ċirkolazzjoni libera mill-1 ta' Jannar sa [...2004], għandhom jingħaddu kompletament kontra l-kwantitajiet previsti fil-kwoti tat-tariffi korrispondenti stipulati għal prodotti bil kodiċi NM ex 1902, bil-kodiċi NM 1904 1010 u 1904 2091 u l-kodiċi NM 2105 00 10 fl-Appendiċi III.Artikolu 4Għal prodotti agrikoli pproċessati, li ma jaqgħux fl-Appendiċi I, II, III u IV jew li l-kwoti stipulati għalihom fl-Appendiċi III u IV huma eżawriti, id-disposizzjonijiet stipulati fil-Protokoll 3 għandhom ikomplu japplikaw, jekk ma jkunx speċifikat mod ieħor.Artikolu 5Din id-Deċiżjoni tidħol fis-seħħ fl-ewwel ġurnata tax-xahar wara n-notifika miż-żewġ partijiet wara li jitelestew il-proċeduri interni tar-ratifika.Magħmul fi Brussel, [...]Għall-Kunsill ta' AssoċjazzjoniIl-PresidentAPPENDIĊI I - Dazji fuq l-importazzjoni li japplikaw għall-importazzjonijiet lejn il-Komunità ta' oġġetti li joriġinaw fir-Rumanija+++++ TABLE +++++* EA/EAR = Komponent agrikolu / Komponenti agrikoli mnaqqsa (ikkalkulat skond l-ammonti bażiċi stipulati fil-Protokoll 3 tal-Ftehim). Dawn il-komponenti agrikoli u komponenti agrikoli mnaqqsa huma suġġetti għad-dazju massimu stipulat fit-tariffa doganali komuni, jekk ikun hemm.APPENDIĊI II - Dazji ta' l-importazzjoni li japplikaq għal importazzjonijiet lejn ir-Rumanija ta' oġġetti li joriġinaw fil-Komunità+++++ TABLE +++++APPENDIĊI III - Kwoti u dazji applikabbli fuq l-importazzjoni lejn il-Komunità ta' oġġetti li joriġinaw fir-Rumanija+++++ TABLE +++++* Għall-kwantitajiet il-fuq mill-kwota, id-dazju stipulat fl-Appendiċi I japplika.** Għall-kwota ta' 200 tunnellata miftuħa mill- 1.01.06 sal- 31.12.06, id-dazju ġewwa l-kwota huwa 0.APPENDIĊI IV - Kwoti tat-tariffi applikabbli fuq importazzjonijiet lejn ir-Rumanija ta' oġġetti li joriġinaw fil-Komunità+++++ TABLE +++++* Għall-kwantitajiet il-fuq mill-kwota, id-dazju stipulat fl-Appendiċi II japplika.** Fl-2004, id-dazju ġewwa l-kwota huwa ta' 41.3%+++++ TABLE +++++[1] ĠU L 357, 31.12.1994, p. 1.[2] ĠU L 301, 11.11.1998, p. 1.[3] ĠU L 177, 15.7.2000, p. 1. Ir-Regolament kif l-aħħar emendat bir-Regolament (KE) Nru 740/2003 (ĠU L 106, 29.4.2003, p. 12)[4] ĠU C [...] [...], p. [...][5] ĠU L 357 , 31.12.1994, p. 1.[6] ĠU L 336, 23.12.2003, p. 29.[7] ĠU L 253, 11.10.1993, p. 1, kif emendat l-aħħar bir-Regolament (KE) Nru 2286/2003 (ĠU L 343, 31.12.2003, p. 1).[8] ĠU L 301, 11.11.1998, p. 3.[9] ĠU L 177, 15.7.2000, p. 1. Ir-Regolament kif emendat l-aħħar bir-Regolament (KE) Nru 740/2003 (ĠU L 106, 29.4.2003, p. 12).